text: Hakan nan kuma yayin da yake bayanin dalilan wannan rashin nasarar, Jagoran yayi ishara da wasu mahanga guda biyu da ake da su inda ya ce: Mahangar farko tana cewa ne Amurkawa ba su da wani tsari na ganin bayan kungiyar Da'esh, suna son su ci gaba da rikewa da kuma tabbatar da Da'esh a kasashen Iraki da Siriya, kamar yadda turawan Ingila suka yi a lokacin da suke mulkin mallaka wa kasar Indiya inda suka ci gaba da rike Kashmir a matsayin wani makami na cimma manufofinsu na haifar da rikici da sabani tsakanin kasashen Indiya da Pakistan.